《次韵奉和钱穆父蒋颍叔王仲至诗四首》
宋代·苏轼

见和西湖月下听琴谡谡松下风，蔼蔼垅上云。
聊将窃比我，不堪持寄君。
半生寓轩冕，一笑当琴尊。
良辰饮文字，晤语无由醺。
我有夙鸣枝，背作蛇蚹纹。
月明委静照，心清得奇闻。
当呼玉涧手。
一洗羯鼓昏。
请歌南风曲，犹作虞书浑。
（家有雷琴甚奇古，玉涧道人崔闲妙于雅声，当呼使弹。
）见和仇池上穷非想亦非非，下与风轮共一痴。
翠羽若知牛有角，空瓶何必井之眉。
还朝暂接鹓鸾翼，谢病行收麋鹿姿。
记取和诗三益友，他年弭节过仇池。
玉津园承平苑囿杂耕桑，六圣勤民计虑长。
碧水东流还旧派，（玉津分蔡河上流，复合于下。
）紫坛南峙表连冈。
不逢迟日莺花乱，空想疏林雪月光。
千亩何时躬帝藉，斜阳寂历锁云庄。
藉田窃脂方纪瑞，布谷未催耕。
鱼沫依蘋渚，蜗涎上彩楹。
江湖来梦寐，蓑笠负平生。
琴里思归曲，因君一再行。

作者简介：苏轼，（1037年1月8日-1101年8月24日）字子瞻、和仲，号铁冠道人、东坡居士，世称苏东坡、苏仙，汉族，眉州眉山（四川省眉山市）人，祖籍河北栾城，北宋著名文学家、书法家、画家，历史治水名人。苏轼是北宋中期文坛领袖，在诗、词、散文、书、画等方面取得很高成就。文纵横恣肆；诗题材广阔，清新豪健，善用夸张比喻，独具风格，与黄庭坚并称“苏黄”；词开豪放一派，与辛弃疾同是豪放派代表，并称“苏辛”；散文著述宏富，豪放自如，与欧阳修并称“欧苏”，为“唐宋八大家”之一。苏轼善书，“宋四家”之一；擅长文人画，尤擅墨竹、怪石、枯木等。与韩愈、柳宗元和欧阳修合称“千古文章四大家”。作品有《东坡七集》《东坡易传》《东坡乐府》《潇湘竹石图卷》《古木怪石图卷》等。